26.01.2013+Aransa

=26.01.2013 Excursió amb raquetes - El Mirador - Aransa=


 * FOTOGRAFIES **


 * PROGRAMACIÓ **

En principi la neu està garantida, vaja, segur; ho vaig comprovar ahir. La previsió és que aquesta setmana es mantingui la baixada de temperatures i potser nevarà més. O sigui, que ja podeu anar llogant les raquetes. A l’estació d’esquí nòrdic d’Aransa (El Fornell) també es poden llogar, però crec que és millor que les porteu de casa. Suposo que tothom recorda les cases de lloguer, si no la Conxita ens pot ajudar facilitant-nos les adreces.

Sortirem d’hora, a dos quarts de vuit del matí. Esmorzarem a l’arribar (unes dues hores i mitja, pel Túnel del Cadí) i ens posarem les raquetes. Farem l’excursió fins a un punt panoràmic, **EL MIRADOR**, que té una visió extraordinària. La **dificultat és mitjana**, calculo unes dues hores o dues hores i mitja de pujada. El **desnivell** és de **565 metres**. Aquí teniu una descripció de l’excursió:

@http://es.wikiloc.com/wikiloc/view.do?id=704254

Partirem de 1.876 metres i arribarem fins a 2.441 metres. Es passa pel mig d’un bosc i quan se supera el bosc les vistes són molt i molt maques. Crec que val la pena l’esforç! **No hi ha cap perill d’allaus**. És una de les dues rutes senyalitzades per a raquetes des de l’estació d’esquí nòrdic. O sigui que a animar-vos! Com sempre, hi ha l’opció alternativa o pla B: venir amb nosaltres i quedar-se per la zona de l’aparcament-bar. I qui comenci a pujar i no acabi de veure-ho clar, sempre pot tornar enrere i esperar-nos al bar, amb calefacció... En fi, de veritat que val la pena. I serà un magnífic entrenament per a Andorra, el segon cap de setmana de febrer.

Per organitzar-nos millor, us heu d’apuntar individualment a través del formulari d’inscripció:

 @https://docs.google.com/spreadsheet/viewform?formkey=dGh3TDVMbmlmN3ZVUE1HWl94TUNVaWc6MQ

Aquest seria l’horari:

10:00 Arribada al Fornell Esmorzar 10:30 Posar-se les raquetes. Inici de l’excursió 13:15 Arribada al cim del Mirador (2.441 metres) Descans, fotos. 13:45 Dinar si no fa fred, o començar a baixar fins un punt que es pugui dinar pel fred 16:30 Arribada als cotxes Prendre un cafè de celebració al bar 17:15 Tornada cap a casa 20:00 Arribada a Barcelona, al punt habitual
 * 07:30** Sortida del punt habitual (Badal-carretera de Sants)

Com sempre, cal anar preparats: aigua, anorac si pot ser de gore-tex, bon calçat, les raquetes si podeu, **ulleres de sol i guants** imprescindibles i l'esmorzar i el dinar. Recordeu que **cal apuntar-se a través del formulari:**